**Consell de Barri de la Verneda i la Pau**

|  |  |  |  |  |
| --- | --- | --- | --- | --- |
| **Assumpte** | Resum d’acords del Consell de.Barri de la Verneda i la Pau | | | |
| **Lloc** | Casal de Barri de la Verneda, C/Santander | | | **Núm.** 6 |
| **Data – Hora** | 30 d’octubre de 2017 de 18’30h a 21’00h | | | |
| **Assistents** | Salvador Mañosas | | **Vicepresident** | |
| Carme Herrero | | **Secretària** | |
| Eva Campos Paladio | | **Consellera** | |
| Fernando Gómez Carvajal | | **Conseller** | |
| Maria Arenillas | | **Consellera** | |
| Sílvia López Serrano | | **Consellera** | |
| Oriol Puig Morant | | **Conseller** | |
| Ainhoa Ruiz Benedicto | | **Consellera** | |
| Eugènia | | **Consellera** | |
| Jordi Martín | | **Conseller** | |
| Marc Andreu Acebal | | **Conseller Tècnic** | |
| Josep García Puga | | **Gerent** | |
|  | |  | |
| **Entitats i equipaments** | Antoni Santos | AVV Sant Martí de Provençals i de la Plataforma Nord Est | | |
| Salvador Mañosas | AVV la Palmera i Coordinadora Entitats Eix Prim i Plataforma Nord Est | | |
| Glòria Mestre | AVV la Verneda Alta i Gestió Cívica CdB la Verneda | | |
| José Gil i José Sierra | Casal de Gent Gran de la Pau | | |
| Francisco Liñan, Rosa i Antonio | AVV de la Pau | | |
| Rafael Vega, Mònica Garcia i Juani | AVV de la Verneda Alta Via Trajana | | |
| Lito | Servei de Prevenció i Convivència del Districte de Sant Martí | | |
| Dani | Espai Via Trajana | | |
| Esteban Góngora | Veí de la Verneda | | |
| Martí Roca | Veí, rambla Prim | | |
| Maite | Veïna la Verneda i Casal de Gent Gran la Pau | | |
| Yliana Simancas | Coordinació Fem Salut, Fem Barri  /  Banc del Temps de La Verneda  Fundació Futur | | |
| Montse Redon | Pla de Barris | | |
|  | Arnau | Ludoteca la Verneda | | |

**Nombre de ciutadans a títol individual: 40**

**Ordre del dia: temes tractats i acords**

1) Eix carrer Santander

2) Pla de Barris: millora d’equipaments:

Casal de Gent Gran Verneda Alta

Casal de Barri la Verneda

3) Torn obert de paraules

Marc Andreu excusa l’assistència de Josep Maria Montaner i dóna la benvinguda al Consell i presenta l’OD

El president de l’AVV de la Verneda Alta Via Trajana, en Rafa Vega es queixa perquè no hi ha cartells informatius del consell a la Via Trajana. L’AVV de la Pau també diu que no hi ha a la Pau. El gerent explica que hi ha cartells que s’arrenquen i d’altres que cauen, malgrat això quan passi que es truqui.

**Punt 1. Eix carrer Santander**

El gerent, Josep Puga, fa una explicació sobre la intervenció a l’Eix Santander, el qual és un eix significatiu per a Barcelona i per a l’Àrea Metropolitana: enllaça des del carrer Cantàbria – carrer Santander (des de Sant Martí fins a Sant Andreu) – dos polígons industrials – Pont del Molinet fins a Badalona. És un eix important, no només de barri, districte i ciutat, sinó d’Àrea Metropolitana que enllaçarà amb la futura estació de la Sagrera. Per la qual cosa tant tot l’eix com el pont haurien de ser considerats com un carrer de BCN, amb voreres amples, carril bici, carrils de circulació, superant les dificultats d’accessibilitat. S’explica que s’està treballant la millor manera de realitzar-ho. Es vol fer sense tallar la circulació actual per la qual cosa l’actuació es complica. A més el pont actual ha de ser més alt que l’actual. S’està treballant per deixar el pont actual en funcionament i, immediatament, canviar l’estructura metàl·lica de pas peatonal, substituint-la i per una estructura de rampa accessible, amb una inclinació del 6% i escales. Posteriorment s’executarà el pont pel pas de vehicles en dos fases, construint un altre al costat, s’enderrocarà el primer i es construirà el definitiu després. El pont s’ha d’assemblar més a un carrer elevat que a un pont.

En Marc Andreu explica que és la proposta de BIMSA, però que en aquesta darrera setmana ha hagut proposta de fer-ho tot de cop, és una aposta que requereix de major inversió econòmica però que es farà tot el possible per fer-ho tot de cop perquè hi ha voluntat tant per part del Districte, com de l’Ajuntament de l’Area Metrolopolitana, encara que s’és conscient que amb Adif no hi ha bona experiència i es podria eternitzar. Per part del Districte aquesta és la proposta, es començarà per la passarel·la assegurant que donem una resposta immediata a les necessitats. A l’Ajuntament s’ha d’acabar de decidir si fer tot el pont a la vegada, però amb garanties i si no és possible, 1r es farà la passarel·la i després el pont. A més es treballarà tot el carril bici al c/Santander, des de Cantàbria i s’iniciarà al 2n semestre de 2018.

Es tracta de definir entre tots el model d’Eix Urbà i donar connexió amb la nova xarxa d’autobusos. Un model integral de mobilitat cap a un eix de connectivitat àgil de connexió Inter municipal urbana, amb l’estació de la Sagrera, quan hi sigui una realitat i Pla Cobega on naixerà una nova urbanització. En un termini mig de temps la zona haurà canviat i s’ha de preveure les noves necessitats d’ infraestructura viària per tal que estiguin preparades per aquest canvi.

**Torn de preguntes sobre 1er punt**

* Rafa Vega, AVV Verneda Alta Via Trajana. Diu que l’Ajuntament porta 6 anys parlant del mateix tema i que prefereix que s’arreglin els carrers abans que es faci un carril bici. Fa reivindicació de la no poda dels arbres de la pradera de Via Trajana des de fa 4 anys. També opina que el projecte del pont de Santander no ha d’entrar en Pla de Barris sinó de ciutat, perquè és una entrada a BCN de camions d’alt tonatge.
* Antonio, de l’AVV de la Pau, se solidaritza amb el president de l’AVV de Verneda Alta Via Trajana, perquè no se’ls ha explicat abans a les associacions.
* Antonio Santos de la Plataforma Nord Est, els hi explica que Districte va convocar a les AVV per explicar el projecte i que el problema d’actuació és Adif.
* Veí de la Verneda expressa la seva disconformitat amb l’obsessió de l’Ajuntament amb els carris bicis. Actualment tot es fa pensant en els carrils bicis i la població s’està envellint. No es posen multes enlloc i les línies d’autobusos noves suprimeixen parades,
* Mònica de l’AVV de Verneda Alta Via Trajana, explica que si es va convocar a les associacions per explicar el projecte però que no es va poder opinar i que no es té en compte al veïnat.
* Blanca, veïna de la Verneda, felicita a Districte per començar a treballar en aquest projecte. I vol exposar un altre de dignificació de la zona Camp Arriaza. La consellera Campos li diu que hi haurà torn obert de paraules al final del consell.
* Veí de la Verneda, diu que aquest pont és vergonyós i que es posin d’acord les administracions per fer-ho bé.
* Veí de rambla Prim pregunta si es farà més pàrquings de camions

Resposta de la Consellera Eva Campos:

Explica a l’AVV de la Pau, que es va convidar als presidents de les AVV per explicar el projecte.

Pel que fa a les consideracions de Mónica de l’AVV de Verneda Alta Via Trajana, li explica que les aportacions que van fer les associacions es van recollir.

Pel que fa a Camp Arriassa s’ha encarregat un projecte a BIMSA per treballar aquest tema

Les relacions i el diàleg amb Adif i el govern espanyol són difícils.

El gerent explica que la construcció del nou pont requereix que pugi la quota, ha de ser més alt.

En Rafa Vega interromp el discurs i es queixa que no es començarà aquest any. La consellera Eva Campos li crida a l’ordre perquè no respecta el torn de paraula.

* Salvador Mañosas, com a Vicepresident del consell diu que de l’Eix del c/Santander només s’ha parlat del pont però que s’ha de parlar de tot l’eix.

El conseller tècnic, en Marc Andreu explica que l’Eix Santander vindrà des de Cantàbria, enxarxant el carril bici i al 2019 hi haurà més de 300km de carril. L’Eix es convertirà en un eix de mobilitat d’interconnexió entre diferents punts de la ciutat. També explica que s’estan multant les infraccions amb bicicleta, tant a BCN, com al districte.

**Punt 2. Pla de Barris: millora d’equipaments:**

**Casal de Gent Gran Verneda Alta**

**Casal de Barri la Verneda**

El gerent, Josep Garcia Puga, explica l’arquitecta del projecte, Glòria Duran, començarà explicant el Casal de Gent Gran Verneda Alta.

La Glòria explica que les idees sobre les que es basa el projecte són el recuperar, des d'un primer moment, el màxim d'espai dins del Casal i fer-ne una nova distribució. Es va veure que el pati estava molt desaprofitat i que la primera planta estava dominada per una gran rampa que donava una sensació d'espai tancat i de foscor. Les corrents d'aire també era un aspecte a treballar ja que la rampa feia de gran xemeneia.

Es treballarà amb en una doble porta d'entrada que eviti les corrents d'aire, s'eliminarà la rampa i es col·locarà un ascensor i escala, deixant entrada a un gran lucernari. El vestíbul serà relacional i al voltant s'ubicaran els serveis . Aquest espai relacional tindrà obertura cap a l'exterior. Es treballarà en buscar un sistema de tancament adient i els lavabos s'adaptaran a la normativa vigent.

A la 1a planta s'ubicaran els taller si les aules, espai semiobert que serà la biblioteca i aula d'informàtica i tallers que es podrien obrir i tancar segons les necessitats. També hi haurà cuina, sortida d'emergència i una gran sala o sala polivalent.

**Torn de preguntes sobre 2n punt: Casal de Gent Gran Verneda Alta**

* Maite del Casal explica que s'ha de reparar la coberta perquè hi ha goteres i vol saber què passarà amb les activitats durant les obres. També vol saber que passarà amb la perruqueria i el menjador social.

L'arquitecta explica que el pressupost és de 700.000 – 800.000 euros i que la teulada pujarà més el pressupost però hi ha la intenció hi és.

El gerent explica que ara es tracta de mirar el calendari i quadrar tempos mentre es busca un altre espai per a les activitats.

**Casal de Barri la Verneda**

Anna Jané, arquitecta, explica el projecte.

Es tracta de recuperar els espais en desús: interiors, coberta i exteriors. 2 plantes més cobertes i, des de passatge Ferradura són 3 plantes més coberta.

Es treballa sobre els següents punts: l'accessibilitat (ascensor), serveis, instal·lacions (internet) i rehabilitació cobertes. Ampliar i millorar el Pla Funcional. Espais d’interrelació oberts i flexibles. Un vestíbul relacional, aula de cuina i envans flexibles més sala de *coworking*.

L'ascensor comunicarà amb la coberta. A la planta baixa on està ubicada la ludoteca no s’intervindrà, arribarà l'ascensor i es farà una sala de música, a la banda dreta. Serà un espai flexible i obert. Es millorarà la pista polivalent i tot l'espai exterior. La sala de música tindrà sortida a l'exterior cap als serveis, magatzem i horts.

A la planta 1a hi haurà l'ascensor i serveis, sales d'activitats artístiques que es poden subdividir per activitats físiques i espai d’emmagatzematge i s’està estudiant fer servir la coberta. La coberta té un aforament important.

Els criteris són doncs d'accessibilitat i eco eficiència, aïllaments i fer servir les tecnologies perquè és un espai fred.

**Torn de preguntes sobre 2n punt: Casal de Barri la Verneda**

* Antonio Santos, de la Plataforma Nord Est, pregunta si aquest equipament té possibilitats de créixer?
* Glòria Mestre, de l'AVV de la Verneda Alta i gestora, volen donar el seu parer perquè s'està creixent molt en activitats.

En Marc Andreu, explica que l'avantprojecte d'intervenció arquitectònica s'ha d'acabar de determinar i a partir d'aquí s'acabarà de definir. El punt és guanyar i no perdre. Fer més i millor, respecte als usos, del que s'està fent ara. Es vol arribar a la coberta per donar el màxim de possibilitats d'ús. Pel que fa a la nova urbanització explica que no serà l'únic equipament per al barri, ni suficient, i hauran d’haver-hi més.

El gerent explica que hi haurà un 2n edifici en la nova re urbanització.

* En Francisco Liñan dona les gràcies a la tècnica de barri per la seva atenció i assenyala que els carrers de la Pau i de la Verneda en general no tenen nom i que s’hauria de treballar amb el Nomenclator per posar noms. Explica que amb el Pla de Barris alguns problemes d’aquests s'estan treballant. Malgrat tot, al c/Empordà 24, els bassals d'aigua causats pel desnivell del terreny fa que hi hagi humitat als pisos. Explica que molts dels blocs de la Pau estan afectats per aluminosi i que la Pau té un a gravi comparatiu amb la resta de barris, perquè es van fer 3 blocs de pisos (torres) i es van fer malament. Hi ha pendent una reunió entre Ajuntament i Adigsa per veure com es resolt el problema. També explica que els blocs de la Pau no tenen escala d'incendis i que s'ha de començar a treballar aquest tema. També comenta que no es neteja bé al c/Empordà i Guipúscoa en horari de matins.

La consellera Eva Campos explica que l'Ajuntament ha a provat una subvenció per a la reparació de façanes i el 100% d'ajut per a les famílies que no ho poden pagar. S'ha de fer una nota registral i l'Ajuntament recupera els diners si la propietat s’hereta. També explica que la reunió està pendent i que encara no s'ha pogut fer.

El gerent explica que les escales d'incendis pertanyen a les comunitats de propietaris.

L'Eva Campos explica que s'ha millorat la neteja i que hi ha una part d'incivisme al barri.

* En Salvador Mañosas, com a Plataforma Nord Est, es queixa que no hagi vingut el regidor. Van recollir 6.000 signatures pel 136 i s'ha de complir el que l'Ajuntament va signar.

En Marc Andreu, explica que va parlar amb la consellera de mobilitat i es demana que es compleixi l'acord amb els veïns. Es reafirma en la freqüència de pas de 22 minuts del 136 i a mantenir el servei durant el cap de setmana. El dia 13 de novembre es posarà en marxa el primer recorregut d'aquest bus. S'emplacen a fer el recorregut plegats.

* Blanca, veïna de la Verneda, explica la situació en que es troba el descampat de la sortida del metro de la Pau, la pl. De la Verneda i Camp Arriassa. On s'han incrementat els actes incívics i obscens. Demana de millorar els pisos, els colors de la zona, la immundícia i les rates i també incrementar la llum. S'ha de donar priorització a aquesta zona per dignitat.

L'Eva Campos, explica que es neteja a diari i que es prioritzarà la zona. Pel que fa a la pintura dels blocs són privats i el Districte poc pot fer aquí. Mitjançant Pla de Barris es portarà a terme un estudi en Camp Arriassa i a les places. Pel que fa als pisos hi ha subvencions que es poden demanar.

* Arnau, de la ludoteca la Verneda, demana una conservació dels espais enjardinats al voltant de la ludoteca que li donen un valor afegit, així com els horts que facilita accions comunitàries interessants. També s'hauria de deixar la pèrgola perquè és una bona zona coberta per a adolescents i joves. Pel que fa al rebedor opina que l’ascensor els hi treu molt d'espai i ara ho estan utilitzant els joves per fer assembles i tallers i necessiten força espai. Opina que la sala de música hauria de ser un espai més polivalent, ja que actualment hi ha 35 joves a la ludoteca. Haurà de ser un espai aprofitable per a tothom. També n'opina que es podria muntar un bar i que aquesta fos la zona de trobada millor que als vestíbuls.

S'agraeix la seva intervenció i es diu que el verd es potenciarà molt i es pensa en espais polivalents i amb amplitud de mires i pluralitat. Se l'anima a formar part del projecte.

* Veïna del c/Puigcerdà diu que a Menorca davant de l'IES és perillós perquè els escossells dels arbres estan molt buits.
* Mònica, de l'AVV de la Verneda Alta Via Trajana, explica que la pista de futbol Via Trajana s'inunda per problema del clavegueram. Explica que va haver-hi un acord entre els ajuntaments de Sant Adrià i Barcelona per a la construcció d'un local social.

La consellera li explica que és un acord de Sant Adrià i no de BCN i que està disposada a reunir-se amb Sant Adrià.

* Veïna del carrer Cantàbria explica que pel c/Cantàbria alçada núm 65 no passen a netejar a la banda Llobregat.
* L'Antonio Santos de la Plataforma Nord Est, denúncia la situació de Camp Arriassa, explica que és una vergonya i és indecent la lenta intervenció de l'administració.

L'Eva Campos explica que s'està a sobre d'aquesta situació.

* L'Antonio Santos li replica que aquesta situació està enquistada
* Veí de la Verneda i de l'AVV de la Verneda Alta, explica que a la Verneda no es neteja bé

En Marc Andreu explica que pren nota però que no accepta la crítica que a uns barris es neteja millor que a uns altres.

A les 20.46 es dóna per acabat el Consell de Barri

Secretària del Consell de Barri de la Verneda i la Pau

Barcelona, 30 d'octubre de 2017

Secretària del Consell de Barri de la Verneda i la Pau

Barcelona, 1 de juny de 2017